Comisia de la Veneția: Comasarea alegerilor locale cu europarlamentarele - o decizie arbitrară a guvernului Ciolacu
Deși comasarea alegerilor nu este, prin ea însăși, contrară standardelor internaționale, modalitatea de adoptare a acesteia de către guvernul Ciolacu prin OUG 21/2024 ridică serioase probleme de legalitate și legitimitate, afirmă membrii Comisiei de la Veneția în Opinia aprobată recent. Potrivit documentului citat, cele mai mari deficiențe identificate sunt modificarea legislației cu doar trei luni înainte de alegerile europarlamentare și locale, utilizarea unei ordonanțe de urgență fără justificarea clară a urgenței, perioada de coabitare neobișnuit de lungă (3-5 luni) între noii aleși locali și titularii anteriori, precum și lipsa unei consultări publice reale.